สอบถามค่ะ หนูกับแฟนวางแผนแต่งงาน จึงไปตรวจเลือดที่คลินิกเอกชน มีโรคเอดส์ ซิฟิลิส หนองใน ตรวจเมื่อมิ.ย.ที่ผ่านมา ผลเป็นลบทั้งสองคน ก่อนหน้าที่จะเจาะประมาณ 1 ปีครึ่ง แฟนเคยมีเพศสัมพันธ์กับแฟนเก่า(ครั้งสุดท้าย) ส่วนหนูไม่เคยมีเพศสัมพันมาก่อน อยากทราบว่าผลนี้เป็นลบนี้เชื่อถือได้ว่าไม่เป็นจริงหรือไม่คะ อยู่ๆก็กลัวแฟนมีเชื้อเพราะแฟนป่วยเป็นหวัดบ่อย 2 เดือนครั้ง มีฝ้าขาวบ้างเหลืองน้ำตาลบ้างที่บริเวณโคนลิ้น (ไม่แน่ใจว่าเกิดจากแปรงฟันไม่สะอาดหรือเปล่า) ขอบค่ะ
สวัสดีคคะ การตรวจก่อนแต่งงานจะมีเรื่องของการตรวจเรื่องการติดเชื้อทางเพศสัมพันธ์ เช่น ซิฟิลิส เรื่องของการติดเชื้อไวรัสตับอักเสบบี การติดเชื้อ เอสไอวีภาวะความผิดปรกติทางพันธุกรรมคือ ธาลัสซีเมีย หรือ โรคโลหิตจางนอกจากนี้จะมีเรื่องของการแนะนำการฉีดวัคซีนให้กับคู่สมรสด้วยค่ะ เพื่อป้องกันไม่ให้มีการเกิดโรคถ้ายังไม่มีภูมิคุ้มกันเช่น การฉีดวัคซีนป้องกันไวรัสตับอักเสบบี หัด หัด เยอรมัน สุกใสการที่แฟนตรวจออกมาแล้วไม่มีการติดเชื้อก็ไม่น่าจะมีค่ะ เนื่องจากปรกติการแบ่งตัวของเชื้อไวรัสเอสไอวี มักจะใช้เวลาประมาณ สามถึงสี่สัปดาห์ ปรกติจะตรวจพบแอนติบอดี้แล้วค่ะถ้ามีการติดเชื้อค่ะแต่อย่างไรก็ตามถ้ายังไม่มีความมั่นใจสามารถสวมถุงยางอนามัยก่อนได้ค่ะ และถ้ามีความจำเป็นต้องฉีดวัคซีนแล้ว การฉีดวัคซีนที่มีชีวิตมีความจำเป็นต้องคุมกำเนิดอย่างน้อย สามเดือนค่ะ และเริ่มรับประทานกรดโฟลิกค่ะ